open-index/open-wikipedia-markdown huggingface dataset:
Mies, joka lopetti tupakoimisen

**Mies, joka lopetti tupakoimisen** () on ruotsalainen Tage Danielssonin ohjaama komediaelokuva vuodelta 1972. Se kertoo Dante Alighier -nimisestä miehestä (Gösta Ekman), jonka makkaratehtailijaisä on testamentissaan asettanut perinnön ehdoksi, että Danten pitää hänen kuolleessaan lopettaa tupakointi kahden viikon kuluessa ja olla sen jälkeen vähintään vuosi polttamatta. Dante yrittää parhaansa, mutta savukkeiden himo seuraa häntä jatkuvasti. Lopulta hän palkkaa peräänsä yksityisetsivän, jonka tehtävä on estää häntä tupakoimasta. Dante pakenee valvontaa Pariisiin, mutta yksityisetsivän onnistuu seurata häntä sinnekin. Epätoivossaan Dante hakeutuu lentokoneessa tapaamansa Beatrice-lentoemännän (Grynet Molvig) luokse, ja tämä kertoo päässeensä eroon tupakasta korvaamalla polttamisen seksillä. Dante ja Beatrice aloittavat suhteen, ja Danten onnistuu lopettaa tupakointi määräajan viime hetkillä. Tämän jälkeen Dantea alkaa jälleen vainota sama etsivätoimisto, tällä kertaa yrittäen saada hänet polttamaan. Taustalla on Danten setä Knut-Birger, sillä testamentin mukaan perintö siirtyy Knut-Birgerille, mikäli Dante sortuu tupakointiin.

Gösta Ekman voitti elokuvasta parhaan miespääosan palkinnon.
## Rooleissa

## Lähteet
Connor Storrie

**Connor Storrie** (s. 22. helmikuuta 2000 Colorado, Yhdysvallat) on yhdysvaltalainen näyttelijä, joka tunnetaan roolistaan Ilya Rozanovina kanadalaisessa televisiosarjassa *[[Heated Rivalry]]* (2025–).

## Varhainen elämä

Connor Storrie on syntynyt Coloradossa, mutta kasvanut ja viettänyt lapsuutensa Odessassa, Texasissa. Ennen näyttelijäksi ryhtymistään hän harjoitteli voimistelua.

Hänen perheensä muutti Etelä-Kaliforniaan Storrien ollessa teini-ikäinen. Storrie vietti vuoden vaihto-opiskelijana Ranskassa ja aikuistuttuaan elätti itsensä tarjoilijana.

## Ura

Hänen uransa alkoi pienistä rooleista ja sivuosista lähinnä lyhytelokuvissa. Hänen ensimmäinen merkittävämpi rooli oli vangin rooli elokuvassa **.

Vuonna 2025 Storrie roolitettiin Ilya Rozanovin rooliin venäläiseksi jääkiekkoilijaksi kanadalaiseen televisiosarjaan *Heated Rivalry*. Roolia varten Storrie opiskeli puhumaan venäjää ja englantia venäläisellä aksentilla. Hänen roolisuorituksensa poiki kriitikoilta hyvät arviot ja runsaasti kansainvälistä huomiota. Roolia on luonnehdittu mediassa hänen läpimurtoroolikseen.

## Filmografia

## Lähteet

## Aiheesta muualla

*
Vahingontorjunta

**Vahingontorjunnalla** tarkoitetaan ihmisten, omaisuuden, eläimien ja ympäristön suojelemista vahingoilla. Vahingontorjunnan periaatteena on minimoida esimerkiksi vesivahinkojen aiheuttamat vahingot. Pienet vahingot voidaan yleensä torjua omatoimisesti ja niiden aiheuttaman vahingon voi yleensä korjata helposti.

## Vahinkotyypit ja niiden torjunta

### Öljyntorjunta
Öljyvahinko voi syntyä esimerkiksi ison öljytankkerin ajettua karille. Öljyvahinkojen raivaus voi kestää pitemmän aikaa, mutta raivauksen kesto riippuu yleensä vahingon laajuudesta ja sijainnista. Maalla tapahtuneen öljyvahingon jälkeen voidaan useita kymmeniä tonneja pilaantunutta maaperää joutua poistamaan. Sen sijaan jos merellä tapahtuu öljyvahinko pitää karannut öljy yrittää rajata öljypuomeilla. Jos öljyä päätyy rannalle tulee kustannukset moninkertaistumaan.

### Vesivahingot
Vesivahinko voi syntyä esimerkiksi sateen aiheuttaman kosteusvaurion vuoksi. Vesivahinkojen/kosteuden aiheuttamia vauriota ovat mm: puun halkeileminen, homeen muodostuminen ja sammalet yleensä ulkoseinissä. Vesivahinkojen torjuminen kuivaaminen voi kestää varsin kauan ja jos asunto on mennyt asumiskelvottomaan kuntoon tulee asukkaan/asukkaiden muuttaa väliaikaiseen asuntoon. 

### Kemikaalitorjunta
Kemikaalivuoto voi syntyä esimerkiksi kemikaalisäiliön puhjettua. Vakavan kemikaalivuodon yhteydessä viranomaiset voivat antaa vaaratiedotteen. Kemikaalien torjunnassa otetaan huomioon, että kemikaaleja monia ja että kaikki kemikaalit eivät ole samanlaisia. Kemikaalitorjunnassa pyritään estämään kemikaalivuoto ja puhdistamaan vuotoalueen. Sen lisäksi mahdolliset potilaat hoidetaan mahdollisimman nopeasti. Kemikaalivuotoja estetään ennaltaehkäisevin tavoin. 

### Kaasutorjunta
Kaasuvuoto voi syntyä esimerkiksi kaasusäiliön puhjettua. Kaasuvuotojen torjunta on haastavaa, mutta siihenkin on omat keinot. Kaasuvuotoja torjutaan ennaltaehkäisevillä toimenpiteillä. Jos kaasuvuoto tapahtuu viranomaiset yrittävät selvittää sen lähteen ja syyn. Sen lisäksi kaasu yritetään poistaa ja mahdolliset potilaat hoidetaan. Sisätiloissa tapahtuva kaasuvuoto voi olla erittäin vaarallinen jos kaasu on myrkyllistä ja jos tilassa on joku.

### Jälkivahingontorjunta (JVT)
Vahingontorjunta voidaan joutua suorittamaan esimerkiksi suuren tulipalon jälkeen. Tällöin kyseessä on JVT eli *jälkivahingontorjunta.* JVT suoritetaan esimerkiksi suuren tulipalon jälkeen silloin kyse on yleensä käytetyn sammutusveden kuivaamisesta vesivahingon välttämiseksi.

## Lähteet
* VTT TIEDOTTEITA – MEDDELANDEN – RESEARCH NOTES
* 5KEMIKAALIPÄÄSTÖJEN LEVIÄMINEN JA TORJUNTA

### Viitteet
Foudroyant (S610)

**Foudroyant** (runkonumero S610) oli Ranskan laivaston Redoutable-luokan strateginen ballistisin ohjuksin varustettu ydinsukellusvene.

## Valmistus

Alus tilattiin Cherbourgista Direction des Constructions Navalesilta (DCN), missä köli laskettiin 12. joulukuuta 1969. Alus laskettiin vesille 4. joulukuuta 1971 ja otettiin palvelukseen 6. heinäkuuta 1974.

## Palvelus
Alus poistettiin palveluksesta 1998.

## Lähteet
*

### Viitteet
Celebrate (Piero Esteriore & The MusicStarsin kappale)

**Celebrate** on sveitsiläisen laulajan Piero Esterioren ja The MusicStars -ryhmän esittämä musiikkikappale, jolla he edustivat Sveitsiä Eurovision laulukilpailussa vuonna 2004. 

”Celebrate” valittiin maan euroviisuedustuskappaleeksi *Eurosong 04* -karsinnan kautta, jossa kolmeen alueeseen jaettu puhelinäänestys ratkaisi voittajan. Tässä äänestyksessä kappale oli italiankielisellä alueella ensimmäinen, ranskan- ja saksankielisillä alueilla se ylsi toiseksi.

## Eurovision laulukilpailussa
Sillä Sveitsi ei osallistunut edeltävänä vuonna Eurovision laulukilpailuun, oli kappaleen osallistuttava 12. toukokuuta 2004 järjestettyyn semifinaaliin, jonka kymmenen parasta esitystä etenisi kilpailun finaaliin. ”Celebrate” arvottiin kolmannelle esiintymispaikalle, Valko-Venäjän edustajien Aleksandra & Konstantin kappaleen ”My Galileo” jälkeen ja ennen Latvian edustuskappaletta ”Dziesma par laimi” Fomins & Kleinsin esittämänä. 

Semifinaalin tulosjulkistuksessa Sveitsiä ei mainittu kymmenen finaaliin pääsevän maan joukossa, joten kappale ei edennut 15. toukokuuta 2004 järjestettyyn finaaliin. ”Celebrate” sijoittui semifinaalin viimeiseksi eikä saanut pisteitä yhdeltäkään maalta. Tämän jälkeen vain kolme edustusta, Tšekin edustuskappale ”Aven Romale” vuodelta 2009 sekä vuonna 2023 San Marinon edustuskappale ”Like an Animal”  ja Romanian kappale ”D.G.T. (Off and On)”, on onnistunut jäämään pisteittä semifinaalissa. Sveitsille tämä on kaikkiaan neljäs ja toistaiseksi viimeisin kerta kun se jäi ilman pisteitä.

## Vastaanotto
*The Eurovision Times* sivuston lukijat äänestivät kappaleen kaikkien aikojen huonoimmaksi Eurovision laulukilpailussa kilpailleeksi lauluksi vuonna 2010. Sitä kuvailtiin ”lasten popmusiikiksi idioottimaisilla sanoituksilla”.

## Listasijoitukset
Sveitsissä ”Celebrate” oli listalla yhteensä kahdeksan viikon ajan.

## Lähteet
Terrible (S612)

**Terrible** (runkonumero S612) oli Ranskan laivaston Redoutable-luokan strateginen ballistisin ohjuksin varustettu ydinsukellusvene.

## Valmistus

Alus tilattiin Cherbourgista Direction des Constructions Navalesilta (DCN), missä köli laskettiin 24. kesäkuuta 1967. Alus laskettiin vesille 12. joulukuuta 1969 ja otettiin palvelukseen 1. tammikuuta 1973.

## Palvelus
Alus poistettiin palveluksesta 1996.

## Lähteet
*

### Viitteet
Indomptable (S613)

**Indomptable** (runkonumero S613) oli Ranskan laivaston Redoutable-luokan strateginen ballistisin ohjuksin varustettu ydinsukellusvene.

## Valmistus

Alus tilattiin Cherbourgista Direction des Constructions Navalesilta (DCN), missä köli laskettiin 4. joulukuuta 1971. Alus laskettiin vesille 17. elokuuta 1974 ja otettiin palvelukseen 23. joulukuuta 1976.

## Palvelus
Alus poistettiin palveluksesta 2003.

## Lähteet
*

### Viitteet
Eclips Music

**Eclips Music** on suomalainen levy-yhtiö. JazzFinlandin mukaan se on "vuodesta 2007 asti ollut yksi keskeisimpiä jazzin, progen, maailmanmusiikin ja lauluntekijöiden julkaisijoita Suomessa". Se toimii myös elävän musiikin alueella järjestämällä Eclipse Jazz Clubin. Perustaja Tapio Ylinen on saanut vuonna 2020 Yleisradion Varjo-Yrjö-palkinnon.

## Lähteet
Kirja Jumalan teoista – Liber Divinorum Operum

**Liber divinorum operum**, tunnettu myös nimellä **De operatione Dei** ja suomennettu nimellä **Kirja Jumalan teoista** on vuonna 1173 valmistunut Hildegard Bingeniläisen, mystikon, pyhimyksen ja kirkonopettajan kirjoittaman trilogian kolmas osa. Aiemmat osat ovat *[[Scivias – Tunne tiet|Scivias]]* ja *[[Liber vitae meritorum]]*.

Teos on ensimmäisestä Mooseksen kirjasta aina Ilmestyskirjaan asti kulkeva pelastushistorian kuvaus, jonka kantava teema on Johanneksen evankeliumin prologi  . Kirjan päähenkilönä on Jumala samassa kosmisessa hahmossa kuin edeltävässä *[[Liber vitae meritorum]]* -teoksessakin.

Teos koostuu kolmesta pääosasta, joista jokainen sisältää useita näkyjä, jotka tutkivat luomisen, pelastuksen ja ihmiskunnan ja kosmoksen välisen yhteyden teemoja.  Hildegard korostaa rakkauden merkitystä – sekä Jumalaa että lähimmäisiä kohtaan – uskonelämän ohjaavana periaatteena.

Kirjan kymmenen näkyä ovat Hildegardin teosten monitahoisimmat, jokainen paljastaen Jumalan työn () eri puolia, ja paljastaen ihmiskunnan ja koko luomakunnan kehittymisen ja toiminnan pelastushistorian aikana. Hildegardin näkyjen teologian laajuus on sekä kosminen että läheinen – Jumalan rakastavan itseilmoituksen heijastukset ihmiskunnalle ovat sekä valtavia että äärimmäisen intiimejä, Jumalan työn ulottuessa äärettömyyden sydämestä alas luodun maailman jokaiseen pienimpään yksityiskohtaan.

Teos heijastaa lisäksi Hildegardin näkemystä ruumiin ja sielun tasapainosta, rohkaisten lukijoita etsimään harmonista elämää, joka kunnioittaa sekä heidän fyysistä että henkistä ulottuvuuttaan. Vaikka hän arvostaa kurinalaista elämää, hän pyytää kristittyjä olemaan harjoittamatta liian ankaraa askeesia, joka voi johtaa terveyden heikkenemiseen ja kyvyttömyyteen tehdä Jumalan työtä.

Benedictus XVI:n mukaan monet pitävät kirjaa Hildegardin mestariteoksena. Teos ilmaisee vahvaa kristuskeskeisyyttä raamatullis-patristisella vivahteella.

## Lähteet

## Suomennos
* 

## Aiheesta muualla
*Hildegard of Bingen: *The Book of Divine Works*. Google Books, osittain digitoitu
Uno Wegelius (professori)

**Uno Edvin Wegelius** (s. 18. helmikuuta 1930 Hattula) on suomalainen lääkäri ja kliinisen positroniemissiotomografian emeritusprofessori.

Wegeliuksen vanhemmat olivat tilanomistaja Åke Wegelius ja Aagot Hedman. Hän avioitui 1957 lääkintävoimistelija Anita Ingmanin kanssa. Wegelius tuli ylioppilaaksi Hämeenlinnan lyseosta 1949 ja valmistui Turun yliopistosta lääketieteen lisensiaatiksi 1958. Lääketieteen ja kirurgian tohtoriksi hän väitteli siellä 1972. 

Wegelius oli Turun yliopistossa apulaislääkäri 1956–1959, radiologian dosentti 1963–1988 ja kliinisen positroniemissiotomografian professori 1988–1996. Turun yliopistollisessa keskussairaalassa hän oli vuodesta 1960 röntgenosaston apulaislääkäri, erikoislääkäri, osaston ylilääkäri ja projektipäällikkö. Wegeliuksella on myös ollut useita asiantuntija- ja luottamustehtäviä.

## Lähteet
Suffren (S635)

**Suffren** (runkonumero S635) on Ranskan laivaston Suffren-luokan ydinsukellusvene ().

## Valmistus

Alus tilattiin 22. joulukuuta 2006 Cherbourgista DCNS:ltä, missä köli laskettiin 19. joulukuuta 2007. Alus laskettiin vesille 1. elokuuta 2019. Aluksen reaktori käynnistettiin ensimmäisen kerran 17. joulukuuta 2019. Koeajot aloitettiin 28. huhtikuuta 2020, joiden päätyttyä alus luovutettiin laivastolle 6. marraskuuta. Alus otettiin palvelukseen 1. kesäkuuta 2022.

## Palvelus
Palvelukseenotettaessa aluksen kotisatamaksi määrättiin Toulon. Kesällä 2023 alus teki pitkän partiomatkan, jolloin se läpäisi Suezin kanavan ja vieraili Abu Dhabissa.

## Lähteet
*
*

### Viitteet
Duguay-Trouin (S636)

**Duguay-Trouin** (runkonumero S636) on Ranskan laivaston Suffren-luokan ydinsukellusvene ().

## Valmistus

Alus tilattiin 26. kesäkuuta 2009 Cherbourgista DCNS:ltä, missä köli laskettiin samana päivänä. Alus laskettiin vesille 9. syyskuuta 2022. Aluksen reaktori käynnistettiin ensimmäisen kerran 30. syyskuuta 2022. Koeajot aloitettiin 27. maaliskuuta 2023, joiden päätyttyä alus luovutettiin laivastolle 28. heinäkuuta. Alus otettiin palvelukseen 4. huhtikuuta 2024.

## Palvelus
Palvelukseenotettaessa aluksen kotisatamaksi määrättiin Toulon.

## Lähteet
*
*

### Viitteet
Stadio olimpico del ghiaccio

**Stadio olimpico del ghiaccio** on jääurheiluun tarkoitettu monitoimihalli Cortina d’Ampezzossa Italiassa. Se oli alkujaan kattamaton kaukalo, jota reunusti U:n muotoinen katsomo, ja se rakennettiin vuoden 1956 talviolympialaisia varten. Katsomo ja kaukalo katettiin 2000-luvulla, ja siellä järjestetään curling talviolympialaisissa 2026.

## Käyttö
Stadio olimpico del ghiaccio on monipuolisessa käytössä, ja siellä harrastetaan jääkiekkoa, taitoluistelua, kaukalopikaluistelua, pikaluistelua, curlingia ja luutapalloa. Siellä pelaa kotipelinsä paikallinen jääkiekkojoukkue SG Cortina. Stadionia käytetään myös esimerkiksi yleisöluisteluissa ja musiikkitapahtumissa.

Stadio olimpico del ghiaccio oli vuoden 1956 talviolympialaisten pitopaikka, ja siellä pelataan curlingia 2026 olympialaisissa. Hallissa on järjestetty myös sekaparikilpailun MM-kisat 2009 ja miesten MM-kilpailut 2010.

## Historia

Stadio olimpico del ghiaccio rakennettiin vuoden 1956 talviolympialaisia varten. Rakennustyöt alkoivat 1952, ja se avattiin virallisesti 26. lokakuuta 1955. Stadio olimpico del ghiaccio oli alkujaan katoton kaukalo, jota ympäröi kolmelta reunalta U:n muotoinen katsomo. Sinne mahtui vuoden 1956 olympialaisten aikaan 12&nbsp;000 katsojaa, ja siellä järjestettiin olympialaisten aloitus- ja päätösseremoniat sekä joitakin jääkiekko-otteluita ja taitoluistelut. Molemmat lajit järjestettiin ulkoilmassa viimeisen kerran olympiatasolla.

Cortina d’Ampezzon kunta päätti vuonna 1985 rakennuttaa katon stadionille vuoden 1992 talviolympialaisten hakua varten. Cortina d’Ampezzo ei saanut olympialaisia, ja kattoprojekti siirtyi. Katon rakentaminen alkoi taas vasta 1990-luvulla. Suunnitelmista vastasi arkkitehti Oreste De Lotto. Rakennusyhtiö ajautui kuitenkin ongelmiin, ja työt keskeytyivät 1997. Rakentamista jatkatettiin 2001, ja katto valmistui 2003.

## Lähteet

## Aiheesta muualla
Tourville (S637)

**Tourville** (runkonumero S637) oli Ranskan laivaston Suffren-luokan ydinsukellusvene ().

## Valmistus

Alus tilattiin 28. kesäkuuta 2011 Cherbourgista DCNS:ltä, missä köli laskettiin 28. kesäkuuta 2011. Alus laskettiin vesille 2023. Aluksen reaktori käynnistettiin ensimmäisen kerran 24. huhtikuuta 2024. Alus luovutettiin laivastolle marraskuussa ja otettiin palvelukseen 4. heinäkuuta 2025.

## Palvelus
Alus sijoitettiin palvelukseenotettaessa Toulonin laivastotukikohtaan.

## Lähteet
*
*

### Viitteet
Requin (Q115)

**Requin** (runkonumero Q115) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin Cherbourgin laivastontelakalta, missä köli laskettiin 14. kesäkuuta 1922. Alus laskettiin vesille 19. heinäkuuta 1924 ja otettiin palvelukseen 28. toukokuuta 1926.

## Palvelus
Alus osallistui 16. heinäkuuta 1925 Cherbougissa Ranskan presidentin Doumerguen vastaanottamaan laivastokatselmukseen. Dakariin, Kanariansaarille, Casablancaan ja Algeriin suuntautuneen koulutuspurjehduksen jälkeen alus liittyi Toulonissa olevaan 3. sukellusvenelaivueeseen. Se siirrettiin 1. syyskuuta 1931 5. sukellusvenelaivueeseen. Alus poistettiin 1. joulukuuta 1934 palveluksesta ennen siirtoa 1. syyskuuta 1935 La Seyne-sur-meriin Forges et Chantiers de la Méditerranéen telakalle modernisoitavaksi. Se vapautui telakalta 1938 ja liitettiin 1. huhtikuuta 11. sukellusvenelaivueeseen.

Toisen maailmansodan alkaessa alus oli Beirutissa, mistä se siirrettiin Kanarian saarille valvomaan saksalaisia kauppa-aluksia. Alus siirrettiin 1. syyskuuta 1940 Bizertessä reserviin aselepoehtojen mukaisesti. Italialaiset valtasivat aluksen Bizertessä, kun saksalaiset miehittivät 8. joulukuuta 1942 Vichyn hallinnoimat alueet. Alus hinattiin Genovaan, missä se liitettiin Italian laivastoon nimellä *RN FR-113*. Saksalaiset valtasivat aluksen 9. syyskuuta 1943. Alus romutettiin 1944 Genovassa.

## Lähteet
*
*
*
*

### Viitteet
Air Serbia

**Air Serbia** () on Serbian kansallinen lentoyhtiö, joka on perustettu vuonna 2013. Sen solmukohta on Belgradin Nikola Teslan lentoasema.

Air Serbia perustettiin serbialaiseksi muuttuneen Jugoslavian entisen lentoyhtiön Jat Airwaysin tilalle vuonna 2013 osana Serbian valtion ja Etihad-lentoyhtiön yhteistyöhanketta. Serbian valtio on vuodesta 2023 omistanut Air Serbian kokonaan.

Yhtiö lentää Belgradista eri puolille Eurooppaa sekä kaukolentoja muun muassa Kiinaan ja Yhdysvaltoihin.

## Lähteet
Hangor-luokka

**Hangor-luokka** oli Pakistanin laivaston dieselkäyttöisten sukellusveneiden muodostama alusluokka, jonka alukset perustuivat Ranskan Daphné-luokkaan.

## Alukset
Luokan alukset perustuivat Ranskan Daphné-luokan sukellusveneisiin, mutta niiden sisätiloja oli muokattu Pakistanin tarpeiden mukaiseksi. Ensimmäiset kaksi venettä tilattiin 1. joulukuuta 1967. Ne otettiin palvelukseen 12. tammikuuta 1970. Luokkaan ostettiin joulukuussa 1975 Portugalista neljäs alus.

## Lähteet
*

### Viitteet
Kaupin jalkapallostadion

**Kaupin jalkapallostadion** on Tampereella Kaupissa sijaitseva jalkapallostadion. Tekonurmi kentälle rakennettiin vuonna 2020, ja nykyinen katsomo valmistui vuonna 2025. Stadionia käyttävät kotikenttänään Ykkösessä pelaavat Tampere United ja Tampereen Pallo-Veikot. Stadionin katsojakapasiteetti on 1000, joista 798 on katettuja istumapaikkoja.

## Lähteet
Hashmat-luokka

**Hashmat-luokka** on Pakistanin laivaston kahden dieselkäyttöisen sukellusveneen muodostama alusluokka, jonka alukset perustuivat Agosta-luokkaan.

## Alukset
Etelä-Afrikka tilasi kaksi alusta kesäkuussa 1975, mutta vuonna 1978 Ranska peruutti toimituksen YK:n asevientimääräysten vuoksi. Pakistan osti alukset liittäen ne laivastoonsa.

## Lähteet
*

### Viitteet
Operaatio Aspides

**Operaatio Aspides**, muodollisesti **EUNAVFOR Aspides**, on Euroopan unionin sotilasoperaatio Punaisellamerellä. Se käynnistettiin helmikuussa 2024 vastauksena laivaliikennettä häiritseville hyökkäyksille, joita Jemenin huthit ovat tehneet Punaisenmeren kriisiksi kutsutussa konfliktissa.

Samaan aikaan Punaisellamerellä oli käynnissä Yhdysvaltojen johtama operaatio Prosperity Guardian, jonka tavoitteet olivat Aspideksen kanssa pääosin samoja. Operaatiot tekivätkin yhteistyötä. Jotkut eurooppalaiset valtiot, Suomi mukaanlukien ovat osallistuneet kumpaankin operaatioon. Aspideksen kohdalla korostettiin puolustuksellisuutta, siinä missä Prosperity Guardianissa on tehty myös suoria hyökkäyksiä hutheja vastaan. Lisäksi Yhdysvallat ja Britannia suorittivat laajoja ilmaiskuja Jemeniin vuosina 2024–2025.

*Aspides* on kreikkaa ja tarkoittaa kilpeä.

## Tausta
Huthit alkoivat hyökkäillä raketein, ohjuksin, droonein ja kaappauksin kaupallisia aluksia vastaan Punaisenmeren ympäristössä Gazan sodan myötä loppuvuodesta 2023. Huthien mukaan iskujen tarkoitus on kostaa Israelin sota ja tukea palestiinalaisia, joita Israel on murhannut sodan aikana. Huthit ilmoittivat alun perin hyökkäävänsä vain israelilaisomisteisia tai maahan kytköksissä olevia laivoja vastaan, myöhemmin myös yhdysvaltalaisia ja brittiläisiä, mutta kohteeksi joutui laajemmin länsimaiden ja muidenkin maiden aluksia. Kyseisten merialueiden läpi kulkee merkittävä osa maailmankaupasta, minkä vuoksi tuvallisuuden vaarantuminen oli aiheuttaa suuria ongelmia taloudelle. Länsimaat Yhdusvaltojen johdolla päättivät aloittaa toimenpiteet merenkulun turvaamiseksi. Operaatio Prosperity Guardian käynnistettiin joulukuussa 2023. Euroopan unioni päätti perustaa oman operaatio Aspideksen 19. helmikuuta 2024.

## Tehtävä

Operaatio Aspidesin tavoitteena on vapaan merenkulun turvaaminen. Tehtäviin kuuluu alusten saattaminen ja suojaaminen uhilta sekä tilannekuvan ylläpito. Toiminta-alue on Bab el Mandebin salmi, ja Hormuzin salmi sekä kansainväliset merialueet Punaisellamerellä, Adeninlahdella, Arabianmerellä, Omaninlahdella ja Persianlahdella.

Euroopan komission johtajan Ursula von der Leyenin mukaan operaatio on kriisin vastauksen lisäksi askel vahvempaan läsnäoloon merellä eurooppalaisten intressien suojaamiseksi. Operaatio sai vain suojauksellisen mandaatin, ja tavoitteena oli käyttää minimaalisesti voimaa.

Operaation esikunta on Kreikan Lárissassa.

## Toimet
Operaatio Aspidekseen on osallistunut sotalaivoja Alankomaista, Belgiasta, Italiasta, Kreikasta, Ranskasta ja Saksasta. Alukset ovat olleet suurimmaksi osaksi fregatteja. Ne ovat saattaneet kaupallisia alukia sekä tuhonneet huthien ampumia ohjuksia ja drooneja tykeillään ja ilmatorjuntaohjuksillaan. Lisäksi Ranskan hävittäjälentokoneet ovat torjuneet kohteita.

## Lähteet

## Aiheesta muualla
* Euroopan ulkosuhdehallinnon sivuilla
* Suomen puolustusvoimien sivuilla
2,5-heksyynidioli

**2,5-heksyynidioli** (C6H10O2) eli **3-heksyyni-2,5-dioli** on tyydyttymättömiin alkoholeihin kuuluva orgaaninen yhdiste. Yhdistettä käytetään metallurgiassa ja muiden orgaanisten yhdisteiden valmistamiseen.

## Ominaisuudet, valmistus ja käyttö
Huoneenlämpötilassa 2,5-heksyynidioli on väritöntä tai kellertävää kiteistä ainetta. Yhdiste liukenee erittäin hyvin veteen ja lisäksi useisiin poolisiin orgaanisiin yhdisteisiin. 2,5-heksyynidioli on kiraalinen yhdiste, mutta on useimmiten optisesti inaktiivista, koska se esiintyy mesoisomeerinä.

2.5-heksyynidiolia valmistetaan etyynin ja asetaldehydin välisellä reaktiolla. Reaktiota katalysoivat kupari- tai nikkeliyhdisteet.

2,5-heksyynidiolista valmistetaan esimerkiksi aromiaineena käytettävää furaneolia, 2,5-heksaanidiolia ja pyrrolijohdannaisia. Yhdistettä käytetään myös apuaineena päällystettäessä metalleja nikkelillä ja se antaa pinnoitteelle paremman kiillon. Lisäksi 2,5-heksyynidiolia voidaan käyttää korroosionestoaineena.

## Lähteet
Garagumin piirikunta

**Garagumin piirikunta** () on hallintoalue Maryn maakunnassa Turkmenistanissa. Sen keskus on Ýagtyýolin taajama. Vuoden 2022 väestönlaskennan mukaan piirikunnassa oli 62&nbsp;218 asukasta.

Piirikuntaan kuuluvat Ýagtyýolin taajama sekä Akmeýdanin, Durnalyýapin, Göbeklidepen, Şatlykin, Sähran, Tarpýerin ja Täzeoban kyläneuvostot (*geňeşlik*). Kyliä on yhteensä 18. Kaupunkiväestön osuus on 16,9 prosenttia. Vuoden 1995 väestönlaskennan mukaan 77,8 prosenttia asukkaista oli turkmeeneja ja 16,5 prosenttia belutšeja.

Karakumin kanavan keinokastelualueella sijaitsevan piirikunnan pääelinkeinot ovat puuvillan ja viljan viljely sekä karjanhoito. Ýagtyýolin taajamassa toimii meijeri.

## Lähteet
La Bourboule

**La Bourboule** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Dordognejoen varrella, noin 53 kilometriä Issoiren kaupungista länteen.

La Bourboule on vanha kylpyläkaupunki, jonka puisista kylpyammeista on ensimmäinen maininta vuodelta 1463. Kylä sai nimensä kelttiläisen parantajajumala Borvon mukaan. Vuonna 1604 löydettiin uusi kuuma lähde, jonka seurauksena kiinnostus kylpyläkaupunkia kohtaan kasvoi.

1800-luvulla kaupunkiin rakennettiin useita kylpylöitä ja kasinoita. Choussyn kylpylä rakennettiin vuonna 1821 La Bourboulen ensimmäisen kylpylän paikalle. Guillaume-Gabriel Choussy osti kylpylät ja niiden lähteet vuonna 1828, antaen sille samalla nykyisen nimen. Vuonna 1875 La Bourboulen mineraalivesiyhtiö sitoutui rakentamaan termaalikylpylän, ja se avattiin yleisölle vuonna 1879. Casino Chardon on rakennettu vuonna 1892, ja laajennustyöt tehtiin 1920-luvun lopulla. Kasino on listattu historialliseksi muistomerkiksi. Entinen kylpylöiden kasino, joka tunnetaan nimellä Casino des Cariatides, rakennettiin vuonna 1891. Rakennuksessa on nykyään kaupungintalo, matkailutoimisto, postitoimisto ja teatteri.

Saint-Josephin kirkko on rakennettu Auvergnen uusromaaniseen tyyliin vuosien 1885 ja 1888 välillä. Se on rakennettu valkoisesta laavasta. Vuonna 1941 burgundilainen kuvanveistäjä Henri Charlier veisti kirkon kaikki 24 kapiteelia.


Tiedosto:Grands Thermes de la Bourboule 1.jpg|Termaalikylpylä Grands Thermes.
Tiedosto:La Bourboule - Thermes Choussy 20200811.jpg|Choussyn kylpylä, Thermes Choussy.
Tiedosto:La Bourboule - hôtel de ville 20200811.jpg|Kaupungintalo.
Tiedosto:Apse of the church of Saint-Joseph in la Bourboule.jpg|Saint-Josephin kirkko.
Tiedosto:Dordogne La Bourboule rue Dr Château amont.JPG|Kaupungin halki virtaava Dordognejoki.


## Tunnettuja kuntalaisia
*René Panhard (1841-1908) insinööri ja Panhard-autojen perustajajäsen
*Fanny Agostini (s. 1988), toimittaja ja televisiojuontaja

## Lähteet

## Aiheesta muualla
PinkPantheress

**Victoria Beverley Walker** (s. 19. huhtikuuta 2001), taiteilijanimeltään **PinkPantheress**, on brittiläinen laulaja-lauluntekijä ja tuottaja. Hänen musiikkinsa yhdistelee esimerkiksi housea, poppia ja drum and bassia. Hän käyttää usein sampleja esimerkiksi 1990-luvun tanssimusiikista.

Walker kiinnostui musiikista teini-iässä ja lauloi My Chemical Romancen cover-yhtyeessä. Hän alkoi tuottamaan musiikkia ystävälleen ja kirjoittamaan kappaleita käydessään yläastetta. Yliopistossa hän alkoi äänittämään lauluaan GarageBandilla, ja alkoi ladata kappaleidensa katkelmia sosiaaliseen mediaan vuoden 2020 lopulla. Walker alkoi saamaan julkisuutta vuoden 2021 alussa kappaleilla “Passion”, “Pain” ja “Break It Off”, minkä seurauksena hän solmi levytyssopimuksen Parlophonen ja Elektran kanssa. Lokakuussa 2021 ilmestynyt debyyttimixtape *To Hell with It* nousi Britannian albumilistalla sijalle 20.

Vuonna 2022 Walker julkaisi yhteistyökappaleita Lil Uzi Vertin, Willow Smithin ja Shygirlin kanssa sekä EP:n *Take Me Home*. Vuonna 2023 julkaistu Ice Spicen kanssa tehty kappale "Boy’s a Liar Pt. 2" nousi Billboard Hot 100 -listan kolmanneksi. Samana vuonna julkaistiin singlet "Angel" ja "Mosquito" sekä esikoisalbumi *Heaven Knows*. Vuonna 2024 Walker julkaisi Selenaa sämpläävä singlen "Turn It Up". Vuonna 2025 hän julkaisi toisen mixtapensa *Fancy That* ja remix-albumin *Fancy Some More?*.

## Diskografia
### Studioalbumit
* *Heaven Knows* (2023)

### Mixtapet
* *To Hell with It* (2021)
* *Fancy That* (2025)

## Lähteet

## Aiheesta muualla
Tohtori Geton diskografia

Räppäri '''Tohtori Geton''' diskografia.

## Albumitumit

### [[Lyttä]] & Tohtori Getto

### [[Korstoraatio]]

## EP:t

* *Laajavuoridemot EP* (yhdessä Lytän kanssa, 2015)

## Singlet

### Lyttä & Tohtori Getto

### Korstoraatio

## Vierailijana

*

## Lähteet

* https://open.spotify.com/artist/2B97faqsVrAF7KGnS21TlY
* https://www.discogs.com/artist/4889333-Tohtori-Getto?srsltid=AfmBOopqy3yOpaKn1VfB-KsBpgfO88DVbni3JT0HIHMGoX33Xp2BzAXn
* https://ifpi.fi/lista/artistit/tohtori-getto/
* https://ifpi.fi/lista/artistit/korstoraatio/tsekkaa+mutsi%21/
* https://www.discogs.com/artist/3525574-Korstoraatio?srsltid=AfmBOooIrReZpKE55mAEImfsUVidk4Qj4QY0UWAD2nQuc8JoQJ471Kzm
Mauritz Posse

**Mauritz Posse** (1632 Tukholma – 4. helmikuuta 1702 Tukholma) oli ruotsalainen vapaaherra ja virkamies. Hän toimi maaherrana Kronobergin läänissä vuosina 1664–1669, Kalmarin läänissä 1671–1674 ja Västmanlandin läänissä 1674–1683. Posse oli ison reduktion puolestapuhuja.
## Lähteet

## Aiheesta muualla
Ragnar Widestedt

**Eric Ragnar Widestedt** (3. toukokuuta 1887 Njurunda – 4. helmikuuta 1954) oli ruotsalainen näyttelijä, elokuvaohjaaja ja säveltäjä. Hän kävi Dramatenin oppilaskoulun. Widestedt ohjasi neljä elokuvaa ja näytteli kymmenissä.
## Rooleja
* *[[Tuhlaajapoika (vuoden 1916 elokuva)|Tuhlaajapoika]]* (1916) – parooni
* *[[...som en tjuv om natten]]* (1940) – insinööri Engvall
## Lähteet

## Aiheesta muualla
Arnljot Eggen

**Arnljot Eggen** (13. elokuuta 1923 Tolga – 4. helmikuuta 2009 Oslo) oli norjalainen uusnorjankielinen kirjailija ja kääntäjä. Hän kirjoitti urallaan noin 40 kirjaa, jotka edustivat eri lajityyppejä niin lasten- kuin aikuistenkirjallisuudessa. Eggen käänsi erityisesti venäjän- ja puolankielistä kirjallisuutta.
## Valikoitu bibliografia

* *Eld og is* (1951)
* *Jegeren* (1955)
* *Sendebod* (1959)
* *Sagasus i stasjonsbyen* (1962)
* *Eit hovud i havet* (1965)
* *Roller og røynd* (1967)
* *Sprekker i muren* (1969)
* *Baksideviser* (1970)
* *Lagnad sa vi* (1972)
* *Knaben-balladen og andre tekster* (1974)
* *Skrifta på veggen* (1976)
* *Skulder ved skulder* (1977)
* *Dikt gjennom 30 år* (1979)
* *Dei nødvendige* (1980)
* *Den lange streiken* (1981)
* *Hei sveis* (1984)
* *Hanane på Kreta* (1985)
* *Vi er dei mange. Teater om arbeidsfolk* (1987)
* *Det flyktige varige* (1988)
* *Kongsdatteren og røverne* (1988)
* *Dikt mot det stumme* (1993)
* *Eystein Eggen og skriftkulturen i fjellregionen* (1996)
* *Dikt i utval* (1996)
* *Lengdesnitt. Dikt, viser og aforismer i utval* (1997)

## Lähteet

## Aiheesta muualla
Eggen

**Eggen** on seuraavien norjalaisten henkilöiden sukunimi:

* Arne Eggen (1881–1955), säveltäjä ja urkuri
* Arnljot Eggen (1923–2009), kirjailija
* Dan Eggen (s. 1970), jalkapalloilija
* Gjermund Eggen (1941–2019), maastohiihtäjä
* Knut Torbjørn Eggen (1960–2012), jalkapalloilija ja jalkapallovalmentaja 
* Nils Arne Eggen (1941–2022), jalkapalloilija ja jalkapallovalmentaja
* Torgrim Eggen (s. 1958), kirjailija
Henrik Frandsen

**Henrik Frandsen** (s. 8. helmikuuta 1961 Varde) on tanskalainen Moderaattien poliitikko ja maan nykyinen vanhusministeri helmikuusta 2026. Hän on toiminut Tønderin pormestarina vuosina 2016–2021 ja ollut kansankäräjien jäsen vuodesta 2022. Frandsen kuului aiemmin Venstreen.
## Lähteet

## Aiheesta muualla

* Tanskan kansankäräjät
Yiye Ávila

**José Joaquín Ávila Portalatín** (20. syyskuuta 1925 – 28. kesäkuuta 2013), paremmin tunnettu nimellä **Yiye Ávila**, oli merkittävä puertoricolainen helluntailainen parantajaevankelista ja kirjailija, jonka palvelutyö vaikutti syvästi latinalaisamerikkalaiseen ja yhdysvaltalaiseen hispaaniseen kristinuskoon.

## Elämä ja Ura
Ávila syntyi Camuyssa, Puerto Ricossa. Aluksi Ávila työskenteli luonnontieteiden opettajana ja oli menestynyt kehonrakentaja, kunnes dramaattinen kääntymyskokemus 1950-luvun lopulla muutti hänen elämänsä suunnan. Vakava nivelreuma piti hänet vuoteenomana, kunnes hän koki ihmeellisen parantumisen ja sai kutsun Jeesukselta. Tämä käänteentekevä tapahtuma ohjasi hänet kokopäiväiseen evankeliointiin. Hänen saarnansa keskittyivät innokkaasti Raamatun lopunajan profetioihin, hengelliseen parantamiseen ja Kristuksen lähestyvään paluuseen, minkä ansiosta häntä kutsuttiin usein ”hispanialaisten evankelistojen Billy Grahamiksi”.

Vuonna 1972, 41 päivän paaston jälkeen, Ávila perusti Ministerio Cristo Viene -palvelutyön. Tämä järjestö järjesti valtavia parantamisristiretkiä, jotka keräsivät kymmeniä tuhansia ihmisiä stadioneille ja puistoihin Puerto Ricossa, Latinalaisessa Amerikassa sekä Yhdysvaltain suurissa hispaanikaupungeissa kuten Chicagossa, Los Angelesissa ja New Yorkissa. Tilaisuuksissa pidettiin intohimoisia saarnoja, rukoiltiin sairaiden puolesta ja raportoitiin kääntymisistä sekä fyysisistä parantumista, mikä vahvisti hänen mainettaan helluntailaisen herätyksen keskeisenä hahmona. Matkasaarnaamisen ohella Ávila aloitti radiotoiminnan 1970-luvulla ja perusti vuonna 1988 Cadena de Milagros -televisioverkon, joka levitti hänen viestejään uskosta, rukouksesta ja eskatologiasta maailmanlaajuiselle espanjankieliselle yleisölle.

Ávilan kirjallinen tuotanto laajensi hänen vaikutusvaltaansa entisestään: hän kirjoitti yli 30 kirjaa kristillisestä opista, hengellisistä lahjoista ja profetaalisista teemoista. Hänen dispensationalistinen teologiansa ja korostus moraalisesta puhtaudesta resonoi voimakkaasti kasvavassa latinalaisamerikkalaisessa helluntailaisuudessa. Ávilan perintö evankelioimisen intohimosta jatkui hänen kuolemansa jälkeen sydänkohtaukseen 87-vuotiaana liittyvien ministeriöiden kautta.

## Lähteet
Hugo Björne

**Ernst Hugo Alexis Olsson** (4. helmikuuta 1886 Varberg – 14. helmikuuta 1966 Tukholma) oli ruotsalainen näyttelijä. Hän oli vuodesta 1946 kiinnitettynä Dramateniin ja näytteli lähes 130 elokuvassa.
## Lähteet

## Aiheesta muualla
Björne

**Björne** on seuraavien henkilöiden sukunimi:

* Hugo Björne (1886–1966), ruotsalainen näyttelijä
* Lars Björne (s. 1944), suomalainen oikeustieteen professori
The Ketchup Song (Aserejé)

**The Ketchup Song (Aserejé)** on espanjalaisen pop-yhtyeen Las Ketchupin kappale vuodelta 2002, joka sisältyy yhtyeen esikoisalbumille *[[Hijas del Tomate]]*. Kappale julkaistiin Las Ketchupin ensimmäisenä singlenä kesäkuussa 2002 ja nousi maailmanlaajuisesti musiikkilistojen kärkeen. ”The Ketchup Song” tunnetaan myös kappaleeseen liitetystä tanssista.

Kappaleesta on suomenkielinen versio ”Ketsuppitanssi”, jonka on levyttänyt Sheidi.

## Listasijoitukset

## Lähteet
Brutus Lagercrantz

**Brutus Lagercrantz** (12. toukokuuta 1857 Helsinki – 1. kesäkuuta 1929 Taipalsaari) oli sotakamreeri ja toimi mm. kruununvoutina sekä Viipurin maistraatissa. Hän oli ensimmäinen suomalaishenkilö, joka oli vangittuna tsaarivallan loppuvaiheen yhdenvertaisuuslain vastustamisesta.

## Työuran ensivuodet
''
Suoritettuaan alemman hallintotutkinnon hän palveli aluksi Viipurin lääninkonttorissa vuosina 1878-1882, jonka jälkeen hän toimi nimismiehenä Viipurin läänin eri pitäjissä, kunnes hänestä tuli Viipurin läänin lääninrahastonhoitajan apulainen 1892 ja lääninrahastonhoitaja 1904-1905. Sen jälkeen hän toimi Rannan kihlakunnan kruununvoutina vuosina 1906-1912.

## Lagercrantz ensimmäinen suomalainen yhdenvertaisuuslain perusteella vangittu

Vuonna 1912 Brutus Lagercrantz siirtyi Viipurin maistraatin vt. kunnallisneuvomiehenä. Tässä roolissa Lagercrantz oli maistraatin jäsenenä mukana ensimmäisessä yhdenvertaisuuslakiin liittyvässä tapauksessa. 

Viipurissa uutta yhdenvertaisuuslakia tulkittiin kesällä 1912, kun Viipurin maistraatti jätti erään venäläisen tekemän elinkeinoilmoituksen käsittelemättä. Asiasta nousi syyte maistraatin edustajia vastaan ja vaadittiin 500 ruplan takuuta, jos maistraatin edustajat mielivät pysyä vapaana ennen rangaistuksen määrittelyä. Maistraatin edustajista Brutus Lagercrantz ei suostunut takuusumman maksuun, joten hänet vangittiin ja passitettiin Viipurin lääninvankilaan. Sieltä hän toimitti Viipurin hovioikeuteen anomuksen, jotta hänen vangitsemisensa peruttaisiin laittomana, Suomen lakien vastaisena. Syyskuun alussa 1912 hovioikeus hyväksyikin Lagercrantzin vapauttamisen, mutta Viipurinläänin kuvernööri von Pfaler ei tätä hyväksynyt, vaan siirsi Lagercrantzin Pietariin Špalernajan tutkintavankilaan ja vangitsi syyskuun lopulla Lagercrantzin  vapautuspäätöksen johdosta myös koko Viipurin hovioikeuden, joka vietiin Pietariin, jossa hovioikeuden jäsenet tuomittiin vankeuteen tammikuussa 1913.

Lagercrantz oli ensimmäisenä vankeuteen joutunut suomalainen yhdenvertaisuuslain vastustajana ja tuomittiin syksyllä 1913 kuudeksi kuukaudeksi vankeuteen yhdenvertaisuuslain rikkomisesta ensimmäisenä tapauksena. Valituskierrosten jälkeen lopullinen tuomio julistettiin tammikuussa 1914, jonka mukaan Lagercrantz joutui Krestyn vankilaan neljäksi kuukaudeksi keväällä 1914. Lagercrantz vapautui yhdessä pormestari Werner Fagerströmin kanssa 16. huhtikuuta 1914 vankeudesta ja palasi takaisin Viipuriin.

## Vankeuden jälkeinen ura

Venäjän vallan kaaduttua ja Suomen itsenäistyttyä Lagercrantz valittiin vuonna 1918 Kurkijoen kihlakunnan kruununvoudiksi. Vuonna 1919 hän siirtyi kuitenkin maanviljelijäksi tilalleen Taipalsaarelle, jossa hän kuoli kesäkuun alussa 1929.

## Lähteet
Jack Coe

**Jack G. Coe** (11. maaliskuuta 1918 – 16. joulukuuta 1956) oli yhdysvaltalainen helluntailainen evankelista, joka tunnetaan erityisesti suurista telttakokouksista toisen maailmansodan jälkeisen parantamisherätyksen aikana.

## Elämä ja ura
Oklahoman Oklahoma Cityssä syntynyt Coe hylättiin vanhempiensa toimesta ja hän kasvoi orpokoduisa. Kuvaillen varhaista elämäänsä "syvän synnissä olevaksi", Coe koki ihmeellisen parantumisen palvellessaan armeijassa toisen maailmansodan aikana ja tunsi kutsun papin virkaan. Assemblies of God -järjestön vihkimänä (1944) hänen dynaaminen herätyssaarnaajatyylinsä johti telttasaarnaajatoimintaan vuoteen 1947 mennessä, niin sanotusti maailman suurimmassa "evankeliumiteltassa". Kun maanlaajuinen parantamisherätysliike 1947-1952 alkoi, Coe oli jo merkittävä hahmo. Röyhkeä ja räjähdysmäinen Coe houkutteli suuria määriä ihmisiä alemmista yhteiskuntaluokista, mukaan lukien mustia, ja oli liikkeen johtohahmoista toinen ainoastaan Oral Robertsin jälkeen.

Coe erotettiin Assemblies of God -liikkeestä vuonna 1953 äärimmäisen itsenäisyytensä ja käytäntöjensä vuoksi. Hän perusti itsenäisen saarnaajatoiminnan ja avasi Dallas Revival Center -keskuksensa vuonna 1953. Hänellä oli lyhytikäinen ja rajoitettu televisioministeriö, mutta hänen *[[Herald of Healing]]* -lehtensä saavutti 250 000 kappaleen levikin vuonna 1956.

Kaksi kriisiä katkaisi Coen nousun. Helmikuussa 1956, saarnatessaan Miamissa, Floridassa, Coe pidätettiin luvattoman lääkärintoimen harjoittamisesta ja hänet vapautettiin 5000 dollarin takuita vastaan. Hänen kaksipäiväinen oikeudenkäyntinsä johti jutun hylkäämiseen. Mutta joulukuussa 1956 hänelle diagnosoitiin polio. Kun Coe kuoli, hänen vaimonsa Juanita jatkoi hänen saarnaajantoimintaansa, vaikkakin hän siirsi vähitellen prioriteettejaan lähetystyöhön ja lastenkotiin.

## Lähteet
Hit-Boy

**Chauncey Alexander Hollis** (s. 21. toukokuuta 1987), taiteilijanimeltään **Hit-Boy**, on yhdysvaltalainen musiikkituottaja, lauluntekijä ja rap-artisti.  Hollis on ollut 11 kertaa ehdolla Grammy-palkinnon saajaksi, joista on voittanut kolme.

Hollis kasvoi Fontassa, Kaliforniassa ja aloitti musiikin tekemisen teini-ikäisenä vuonna 2003. Hän teki ensimmäisiä merkittäviä tuotantoja 2000‑luvun lopulla, ja vuonna 2011 hän liittyi Kanye Westin GOOD Musiciin. 2010-luvun aikana Hollis vakiinnutti asemansa R&B- ja rap-tuottajana tehden useita kaupallisesti menestyneitä kappaleita tunnetuille artisteille. Populaarimusiikin muuttuessa hän mukautui nopeasti ja alkoi tekemään entistä kokeellisempia kappaleita uusille artisteille, kuten Juice Wrldille ja Travis Scottille. 2020-luvun alussa Hollins alkoi tekemään enemmän kokonaisia albumikokonaisuuksia esimerkiksi Nasin ja Big Seanin kanssa.

## Lähteet

## Aiheesta muualla
* Hit-Boyn diskografia
Rex Humbard

**Alpha Rex Emmanuel Humbard** (13. elokuuta 1919 – 21. syyskuuta 2007) oli yhdysvaltalainen helluntailainen evankelista ja television pioneeri, joka kehitti yhden varhaisimmista valtakunnallisista televesiolähetystyömuodoista. Hänen *Cathedral of Tomorrow* -ohjelmansa tavoitti miljoonia katsojia sadoilla televisioasemilla 1950-luvulta aina vuoteen 1983 asti.

## Elämä ja ura
Humbard syntyi Little Rockissa, Arkansasissa, kiertävän helluntaievankelistan poikana. Hänet tutustutettiin herätysliikkeen menetelmiin varhaisessa iässä. Humbard aloitti ensimmäisen radio-ohjelmansa jo 13-vuotiaana.Työskennellessään perheensä ristiretkiministeriössä Humbard tapasi Maude Aimee Jonesin, jonka kanssa hän avioitui vuonna 1942. Yhdessä he matkustivat Humbardin perheen kanssa, kunnes he vihdoin asettuivat Akroniin, Ohioon (1952), missä Humbard perusti kirkon, joka tulisi myöhemmin tunnetuksi nimellä *The Cathedral of Tomorrow*. Kirkko toimi myös televisiotyön kotipaikkana, joka esitti yhteisöjenvälistä sunnuntaiaamun jumalanpalvelusta.

Vaikka Humbard oli taustaltaan helluntailainen, hän ei edistänyt helluntailaista oppia ja kokemusta, vaikka hän onkin korostanut kohtuullisesti parantumista rukouksen ja öljyllä voitelun kautta. Maude, menestynyt gospel-laulaja, on ollut säännöllinen osa televisiotyötä. Ohjelmaa esitettiin verkkoasemilla 1960-luvun lopulla ja 1970-luvun alussa, ja se nautti suurta suosiota. Hänen ministeriönsä laajeni kansainvälisesti, ja ohjelmia käännettiin useille kielille. Kysymykset Humbardin varainhoidosta nousivat esiin vuonna 1973 ja hämärsivät työtä muutaman vuoden ajan, mutta Humbardia on laajalti pidetty menestyksekkäänä pioneerina televisiotyön alalla.

## Lähteet
Un Blodymary

**Un Blodymary** on espanjalaisen pop-yhtyeen Las Ketchupin toinen studioalbumi, joka julkaistiin 4. huhtikuuta 2006. Albumin nimikappale ”Un Blodymary” edusti Espanjaa vuoden 2006 Eurovision laulukilpailussa.

## Kappaleet

## Lähteet
Rubis (ydinkoe)

**Rubis** () oli ydinkoe, jonka Ranska suoritti Algerian eteläosassa In Ekkerissä 20. lokakuuta 1963. Koe suoritettiin Taourirt Tan Afella -graniittivuoreen louhituissa tunneleissa. Rubis oli 13 peräkkäin tehdyn maanalaisen ydinkokeen sarjassa toiseksi voimakkain; sitä voimakkaampi oli Agate () noin 10 kilotonnin räjähdysvoimakkuudellaan.

Rubis-kokeen räjähdysvoima oli 52-68 kilotonnia. Räjähdys oli melko hallitsematon ja koealueen ulkopuolella mitattiin räjähdyksen jälkeen suuria säteilymääriä. Ydinsäteilyn uhreina on arvioitu olleen noin 500 henkeä.

Ranskan käymä siirtomaasota Algeriassa oli juuri päättynyt, mutta Ranskan sallittiin silti jatkaa ydinkokeitaan Afrikassa. Rubis liittyi myös mannertenväliseen S-2 ydinohjukseen liittyvään suunnitteluun sekä kehitystyöhön. Samaan aikaan tapahtui myös sukellusveneistä laukaistavien ydinohjusten kehitystä, suunnittelua ja valmistusta.

## Lähteet
Karmenu Vella

**Karmenu Vella** (s. 1950) on maltalainen poliitikko, pitkäaikainen työväenpuolueen kansanedustaja ja ministeri. Hän oli ympäristö-, kalastus- ja meriasioista vastaava  EU-komissaari Junckerin komissiossa 2014–2019.

Vella valittiin Työväenpuolueen edustajaksi Maltan parlamenttiin 26-vuotiaana vuonna 1976. Hän jatkoi kansanedustajana vuoteen 2014 eli 38 vuoden ajan. Hänestä tuli puoluejohtaja Dom Mintoffin läheinen liittolainen jo 1960-luvun lopulla. Vuodesta 1981 vuoteen 2014 Vellalla oli ministerinpaikka jokaisessa työväenpuolueen hallituksessa, tai "varjoministerin" paikka puolueen ollessa oppositiossa. Vellan maine kotimaan politiikassa perustuu paljolti hänen kahteen vuoteensa matkailuministerinä vuosina 1996–1998. Matkailu on Maltalla merkittävä tulojen ja työllisyyden lähde. Vellan johdolla ala huomioitiin ensimmäisen kerran kunnolla hallitustasolla. Hän sai, tai otti, kunnian 1990-luvun lopun matkailubuumista. Vellalla on yhteyksiä matkailualan yrityksiin, mutta hän on aina kiistänyt kaikki eturistiriidat.

Matkailu voi olla erikoisala, mutta Vellalla ei ollut aikaisempaa kokemusta aloilta, joista hän oli vastuussa EU-komissaarina. Tämä ei jäänyt huomiotta hänen kuulemisessaan Euroopan parlamentissa, jossa heräsi huolta ympäristösalkun antamisesta henkilölle maasta, jossa lintujen kevätmetsästys on sallittua. 

Virkakautensa aikana Vella käsitteli monia keskeisiä ympäristökysymyksiä.  Hänen johdollaan Euroopan unioni hyväksyi ja pani kokonaisuudessaan täytäntöön kiertotalouden toimintasuunnitelman, antoi uusia sääntöjä kertakäyttöisten muovituotteiden vähentämiseksi, päivitti EU:n jätelainsäädäntöä ja tehosti toimia ilmanlaadun parantamiseksi kaikkialla Euroopassa ja luonnon monimuotoisuuden vähenemisen pysäyttämisessä. Vellan kaudella Euroopan unioni sai johtavan kansainvälisen roolin valtamerten hallinnoinnin alalla, edisti sinistä taloutta lisäämällä investointeja ja pyrki parantamaan kalastusalan kestävyyttä ympäristö- talous- ja sosiaaliasioiden näkökulmista.

Vella valmistui arkkitehtuurista ja rakennustekniikasta Maltan yliopisto]sta vuonna 1973 ja suoritti myöhemmin matkailualan maisterin tutkinnon Sheffieldin yliopistossa.  Vella on myös toiminut useissa johtotehtävissä yksityisellä sektorilla.

## Lähteet
Spartalaisten tavat

**Spartalaisten tavat** (; ) on Plutarkhoksen *[[Moralia]]*-kokoelmaan (kirja III, 17) kuuluva tutkielma, joka käsittelee nimensä mukaisesti spartalaisia tapoja.

## Historia

Plutarkhos kirjoitti *Moralian* tutkielmat ensimmäisen vuosisadan lopulla ja 100-luvun alussa jaa. Hän kertoo itse kirjoittaneensa spartalaisista erillisen tutkielman Lysandroksen elämäkerrassa, joka on osa *[[Kuuluisien miesten elämäkertoja]]*. Ei kuitenkaan ole varmaa tietoa siitä, että *Spartalaisten tavat* olisi juuri tuo kyseinen kirjoitus. Joskus teosta on ehdotettu jopa epäperäiseksi muun muassa joidenkin kielellisten kömpelyyksien sekä joidenkin kohtien luonteen vuoksi. Suuri osa sen sisällöstä vaikuttaa kuitenkin olevan peräisin samasta lähteestä kuin Plutarkhoksen Lykurgoksen elämäkerta samassa elämäkertakokoelmassa.

Tutkielmassa esitetyt asiat ja perimätiedot voidaan suurelta osin löytää hajallaan muiden kirjailijoiden teoksista, erityisesti säilyneissä Herodotoksen, Thukydideen ja Ksenofonin historiateoksissa – puhumattakaan niistä historioitsijoista, joiden teokset ovat sittemmin kadonneet. Paljon aineistoa oli koottu yhteen jo kauan ennen Plutarkhoksen aikaa *[[Spartan valtiomuoto (Ksenofon)|Spartan valtiomuotoon]]*, joka on painettu Ksenofonin teosten joukkoon. Eräs vihje siitä, että kokoelmaa laadittaessa on käytetty useita eri lähteitä, on siinä, että osa verbeistä on tekstissä preesensissä ja osa imperfektissä.

## Sisältö

Tutkielmassa kuvataan Spartan yhteiskuntaa ankarana, kurinalaisena ja sotilaallisesti suuntautuneena, Lykurgoksen lakien muovaamana. Kasvatus tähtäsi kuuliaisuuteen, kestävyyteen, vaatimattomuuteen ja rohkeuteen: nuoret elivät niukasti, varastivat ruokaa selviytyäkseen, kestivät ruumiillista kuritusta ja oppivat halveksimaan ylellisyyttä, puheliasuutta ja pelkuruutta. Yhteisöllisyys ulottui perhettä laajemmalle, sillä kaikilla vanhemmilla miehillä oli kasvatusvaltaa nuorempiin, ja yksityisomaisuus oli rajoitettua tai yhteiskäytössä.

Plutarkhos korostaa myös spartalaisten tapojen symbolista ja moraalista ulottuvuutta: musiikki ja runous palvelivat sotilaallista hyvekasvatusta, uskonto tuki kuria ja rohkeutta, ja jopa vaatetus, ruokavalio ja hautaustavat ilmensivät yksinkertaisuutta ja tasa-arvoa. Ulkomaalaisia ja vieraita vaikutteita kartettiin, ja liiallista rikkautta pidettiin turmelevana. Lopussa esitetään moraalinen kehityskaari: niin kauan kuin Sparta noudatti Lykurgoksen lakeja, se oli Kreikan johtava valtio, mutta ahneuden ja lakien rappeutumisen myötä sen voima mureni, kunnes se menetti itsenäisyytensä ja lopulta joutui muiden kreikkalaisten tavoin Rooman vallan alle.

## Lähteet

## Kirjallisuutta

* Plutarch: *The Ancient Customs of the Spartans*. Teoksessa 

## Aiheesta muualla

* Πλούταρχος: *[https://el.wikisource.org/wiki/Τα_παλαιά_των_Λακεδαιμονίων_επιτηδεύματα Τα παλαιά των Λακεδαιμονίων επιτηδεύματα]*. Wikiaineisto. 
* Plutarch: *[http://penelope.uchicago.edu/Thayer/E/Roman/Texts/Plutarch/Moralia/ The Ancient Customs of the Spartans (Instituta Laconica)]*
Ivan Voronajev

**Ivan Jefimovitš Voronajev** (16. huhtikuuta 1885 – 5. marraskuuta 1937, alun perin **Nikita Petrovitš Tšerkesov**) oli venäläinen emigrantti ja helluntailainen lähetystyöntekijä, joka oli pioneerina perustamassa helluntailaisuutta Neuvostoliittoon, Ukrainaan ja muille slaavilaisille alueille sen jälkeen, kun hän omaksui liikkeen Yhdysvalloissa.

Voronajev tuli uskoon vuonna 1907 baptistien keskuudessa Taškentissa, Uzbekistanissa, jossa hän oli suorittamassa asevelvollisuuttaan tsaarin armeijassa.

Profeetallisen kutsun innottamana hän palasi Bulgarian ja Konstantinopolin kautta Neuvostoliittoon vuonna 1921 vaimonsa Katerina Voronajevan kanssa Assemblies of God-järjestön lähetystyöntekijöinä. Toimintansa hän perusti Odessaan ja järjesti *Yleis-ukrainalaisen evankelisen uskon kristittyjen liiton*. Liitto kasvoi vuoteen 1928 mennessä noin 400 seurakuntaan ja 20&nbsp;000 jäseneen, vaikka bolševikkien vihamielisyys uskontoa kohtaan kasvoi jatkuvasti.

Hänen palvelutyönsä katkesi stalinististen puhdistusten myötä: tammikuussa 1930 hänet pidätettiin yhdessä liiton johtajien kanssa, minkä jälkeen hänet karkotettiin Siperiaan pakkotyöleireille. Siellä hän joutui pakkotyöhön ja kuoli vankeudessa 5. marraskuuta 1937. Hänen kohtalonsa on esimerkki varhaisten neuvostoliittolaisten helluntailaisten kokemasta ankarasta vainosta.

Voronajevin muistolle on perustettu rukouspaikka muistolaattoineen Kalugan kaupunkiin.

## Lähteet